Source: https://www.dvdplaza.fi/threads/dvb-t2-vastaanotossa-haasteita-ylen-kanavien-kanssa.95325/
Timestamp: 2019-10-18 20:54:40+00:00

Document:
DVB-T2 vastaanotossa haasteita Ylen kanavien kanssa | DVD Plaza
DVB-T2 vastaanotossa haasteita Ylen kanavien kanssa
Keskustelu osiossa 'Digi-TV' , aloittajana Jusa.L, 11.11.2018.
Ystäväni muuttivat 2 vuotta sitten rakennettuun omakotitaloon, jossa on harava-antenni katolla ja nyt on ongelmana se, että Ylen hd-kanavat eivät näy.
Heillä on ollut tähän saakka vanhat taulu tv:t, joilla ovat katsoneet sd-lähetyksiä, mutta nyt ostivat uudet Sampan smart tv:t ja ylen hd kanavia ei saa millään näkyviin. Nelonen hd kyllä näkyy hienosti, mutta ylen hd:t eivät löydy edes kanavia viritettäessä. Tänään kokeilin vielä päivittää tv:n softan uusimpaan versioon, mutta sekään ei auttanut.
Antenni on suunnattu oikein ja on näköyhteydessä Kuusiston linkkitorniin Turussa, joten missä voisi olla vika? Onko kaikissa harava-antenneissa vahvistin, eli pitäisikö sitä voida säätää?
Nuo Ylen kanavat ovat eri nipussa, onko sillä merkitystä? Mtv 3:n hd kanavakaan ei löydy haulla, vaikka se onkin salattu...
Molemmissä telkuissa sama ongelma, joten tv:n yksilövika se ei ole. Toisessa telkussa sain kerran kanavia virittäessa ylen tv1 ja tv2 hd:t näkymään ja silloin kuva oli täynnä pikselimössöä, eli vaikuttaisi signaalitason ongelmalta, mutta kun nelonen nelonen hd:ssa on melkein täydet sinkun taso ja laatu tv:n oman diagnostiikan mukaan.
Itselläni on ollut aina kaapeli, joten näistä antenniverkon jutuista ei ole mitään kokemusta, eli kaikki vinkit ovat tervetulleita!
Jusa.L, 11.11.2018
Nelonen HD tulee Digitan UHF-alueelta ja loput taas DNA:n linkeistä jolloin tarvitaan VHF-antenni, ja väliin jonkin sorttinen suodin tai mastovahvistin jolla signaalit vedetään yhteen kaapeliin. Tai logperiodisella antennilla voi toki saada molemmat näkymään samalla kertaa hyvällä tuurilla jos mastot yhtään samassa suunnassa...
makemich, 11.11.2018
Tuosta valmis antennipaketti halvalla:
TimoJ, 11.11.2018
Antenni on suunnattu oikein ja on näköyhteydessä Kuusiston linkkitorniin Turussa, joten missä voisi olla vika?
Ammattitaitoinen ihminen on yleensä ihan hintansa arvoinen.
Mitä tulee yleensä antenivastaanottovaikeuksiin, niin syypäänä voi olla joku tai kaikki näistä:
Huono liitos, huono kaapeli, heikko signaali, huonot vastaanotto-olosuhteet, huono suuntaus, 4G-tukiasemasta johuva taajuushäirintä, tms.
vps358, 12.11.2018
Nippupa tosiaan. Niin kuin edellisissä vastauksissa on avattu, niin YLE HD -kanavat ja MTV3 HD lähetetään DNA:n tietyistä kännymastoista (tarkasta kuuluvuusalue) ja ne vaativat erillisen VHF-antennin, joka on suunnattu DNA:n mastoon, ei Digitan isoihin lähetystorneihin. DNA mastoista lähetetään lisäksi vapaa TV5 HD ja myös paljon maksukanavia mm. Viasatin ja CMoren HD leffa- ja urheilukanavat. Ainoa HD-kanava perinteisessä UHF-verkossa vaikuttaisi olevan Nelonen HD.
Kiitoksia kaikille kommenteista, kyllä se vain siltä vaikuttaa että paras ja ainoa tapa saada kanavat näkymään on ottaa yhteys alan asiantuntijaan!
Jusa.L, 13.11.2018

References: hd 
 hd 
 hd 
 HD 
 HD 
 HD 
 HD 
 HD